**Mary Elizabeth Surratt** (o.s. Jenkins touko- tai kesäkuu 1823 Waterloo, Maryland, Yhdysvallat – 7. heinäkuuta 1865 Washington (DC), Yhdysvallat) oli yhdysvaltalainen, joka tuomittiin kuolemaan maanpetoksesta, salaliitosta sekä Abraham Lincolnin murhan suunnittelusta. Hän oli ensimmäinen nainen jonka liittovaltio teloitti.

Elämäkerta
----------

Mary Surratt asui täällä osoitteesa 604 H Street, NW Chinatown, Washington. Talo oli salaliittolaisten kohtaamispaikka.
Surratt syntyi vuonna 1823. Ollessaan 17-vuotias hän meni avioitui John Harrison Surrattin kanssa. He muuttivat asumaan Washingtonin lähistöllä sijaitsevaan Oxon Hilliin josta hänen miehensä oli perinyt maata. He saivat yhdessä kolme lasta: Isaac, 1841, Anna, 1843 ja John Jr. 1844. Heidän kotinsa tuhoutui tulipalossa vuonna 1851 ja John Surratt osti 287 hehtaaria maata läheltä heidän entistä kotiaan. He rakensivat sinne tavernan, jonka yhteydessä oli myös heidän uusi kotinsa. Myöhemmin sinne perustettiin myös postitoimisto, jonka postimestarina John Surratt toimi kuolemaansa asti 25. elokuuta 1862. Aluetta ympärillä alettiin kutsua Surrattsvilleksi ja isänsä kuoleman jälkeen John Surratt Jr. toimi sen postitoimiston postimestarina 3. toukokuuta 1865 saakka.

Salaliitto
----------

*Pääartikkeli: Abraham Lincolnin murha*
John Surratt oli ostanut 6. joulukuuta 1853 H-kadulta Washington DC:tä talon josta maksoi 4 000 dollaria. Miehensä kuoleman jälkeen 1. lokakuuta 1864 Surratt muutti sinne tyttärensä Annan kanssa ja vuokrasi tavernan John Minchin Lloyd -nimiselle miehelle. Hän perusti taloon täysihoitolan tuloja saadakseen. John Surratt Jr. ryhtyi konfederaation vakoojaksi Yhdysvaltain sisällissodan aikana ja tapasi John Wilkes Boothin. Booth sekä muita ihmisiä, jotka myöhemmin tunnistettiin salaliittolaisiksi, alkoi vuoden 1865 alkupuolella vierailla usein täysihoitolassa.

Tuomio
------

Surratt jäi kiinni pian Lincolnin murhan jälkeen keväällä 1865. Hänet tuomittiin maanpetoksesta, salaliitosta sekä murhan suunnittelusta 30. kesäkuuta. Jury äänesti Surrattin tuomiosta ja päätyi kuolemanrangaistukseen, mutta lisäsi suosituksen muuttaa tuomio elinkautiseksi tuomioksi Surrattin sukupuolen ja iän vuoksi. Presidentti Andrew Johnson väitti ettei ollut saanut armahdushakemusta, jonka vuoksi hän ei sitä voinut myöntää. Surratt hirtettiin yhdessä Lewis Powellin, David Heroldin ja George Atzerodtin kanssa 7. heinäkuuta 1865. Hän oli ensimmäinen nainen jonka liittovaltio teloitti.

Lähteet
-------

1. ↑  Mary Surratt, American businesswoman *Encyclopædia Britannica*. Viitattu 26.12.2020. (englanniksi)
2. 1 2  The First Woman Executed by the US Government, Mary Surratt *National Women’s History Museum*.  7.7.2013. Viitattu 26.12.2020. (englanniksi)
3. 1 2 3 4 5  Mary Surratt *Abraham Lincoln's assassination*.  29.12.1996. Viitattu 26.12.2020. (englanniksi)
4. 1 2  Mary Surratt *Spartacus Educational*. Viitattu 26.12.2020. (englanniksi)

Aiheesta muualla
----------------

* Higginbotham, Susan: Mary Surratt: Conspirator or Victim? *Historical Novels Review*.  Helmikuu 2016. Historical Novel Society. Viitattu 26.12.2020. (englanniksi)
* Linder, Douglas O.: The Trial of the Lincoln Assassination Conspirators: An Account *Famous Trials*. Viitattu 26.12.2020. (englanniksi)

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Saksa
* Israel
* Yhdysvallat

 |
|  |
| Muut | 
* NARA
* SNAC

 |

 |